પ્રાપ્ત માહિતી મુજબ, ફૂડ પોઇઝનિંગને કારણે સગીરાને 29 ઓક્ટોબર 2018એ ખાનગી હોસ્પિટલમાં દાખલ કરાઇ હતી. એસપી એ સિંહે જણાવ્યું કે, પીડિતાના પિતા દ્વારા કરાયેલી ફરિયાદમાં જણાવવામાં આવ્યું છે કે, સગીરા ગત ગુરુવારથી આઇસીયુમાં દાખલ હતી અને બેહોશ હતી તેની બેહોશીનો લાભ ઉઠાવીને હોસ્પિટલના કમ્પાઉન્ડર અને બે અજાણ્યા શખ્સોએ તેના પર સામૂહિક બળાત્કાર ગુજાર્યું હતું. શુક્રવારે આ ઘટના અંગેની જાણકારી તેની માતાને આપી હતી ત્યારબાદ સગીરાને જનરલ વોર્ડમાં ખસેડાઇ હતી.